71 
felé még valamivel kijebb is esnek. Az általam említett folyók és vá¬ 
rosok által határolt terület körülbelül 3000 □ mértföld. Ezen területen 
három övöt lehetne megkülönböztetni és a térképre felrajzolni, úgy 
miut a legbelsőt, melyen rombolások történtek, egy középsőt, hol a 
lökéseken kívül földalatti moraj is észlelteteti, és egy külsőt, melyen a 
föld lökései csak gyengén és zajtalanul éreztettek, — ha adataim mind 
oly pontosak lennének, mint a Szerbiára vonatkozók, melyeket Hofmann 
Félix urnák köszönünk. Meg kell azonban elégednünk a belső öv ki¬ 
jelölésével, melyen t. i. az épületek erősebben vagy gyengébben meg¬ 
sérültek.! 
Az ezen alapon nyert öv, Moldova vidékéről indulva ki, észak 
felé Fehértemplomon át, Verseczet érintve Moriczföldön keresztül húzó¬ 
dik egészen Buziás és Lúgos környékéig; dél felé pedig a Dunát át¬ 
haladva Gfradistye, Cíolubácz, Krusevicza és Majdanpek városait fog¬ 
lalja magába. Ezen öv a moldovai rengés legerősebb lökéseire 1879. 
október 10. és 11-én vonatkozik; az ezek után következett földlökések 
által rengésbe hozott területek az elsőkénél kisebbek, de az egyes löké¬ 
sek erősségével egyenes arányban állók voltak; tudtommal egyikök 
sem volt oly erős, hogy károkat okozott volna. 
A második, t. i. a bogár os-mokrini földrengést csak rész¬ 
ben ismerjük, s ennélfogva kiterjedéséről sem szólhatunk bőveb¬ 
ben ; azon városok, melyek az illető lap által említve lettek, egy elipse- 
vonal által voltak körülírhatók; nevezetesnek tartom azon körülményt, 
hogy ezen elipse hossztengelye épen azon két helységet érinti, melyek¬ 
ből kárt jelentettek, t. i. Bogárost és Mokrint. 
A harmadik, azaz a temesvári földrengésnek nagyobb kiter¬ 
jedése lehetett ugyan, én azonban azon kívül, hogy Temesvár közelebbi 
környékén rombolva lépett fel, még csak azt bírtam constatálni, hogy 
dél félé egyrészt Orsován, másrészt Verseczen és Baziáson észleltetett, 
miként ez a részletes leírásból kitűnik. Igen fontos negatív adatnak 
vehetjük azt, hogy ezen földrengés Moldován nem volt érezhető. Ezen 
a temesvári földrengés kiterjedésére vonatkozó adataimat a térképen 
oly módon tüntettem fel, hogy Temesvár közelebbi környékét, mint a 
legnagyobb megrázkódtatás területét körbe foglaltam és innét azután 
egy egyenes vonali Orsováig és egy másikat Baziásig húztam. 
Ha a két utóbbi földrengés egész kiterjedéseit nem is ismerjük 
pontosan mégis azt hiszem, hogy a bekerített foltok a legerősebb rengés 
területeihez közel állanak, minthogy véleményem szerint oly időben, 
mikor földrengésekről oly sokszor volt szó, későbben már csak a 
legerősebben érintett helységekből jutottak hírek a lapokba, mig a 
gyengébb lökések ignoráltattak. 
